Diari Oficial de la Generalitat Valenciana


Sumari del DOGV 6498, del 08-04-2011 (2011/3830)

RESOLUCIÓ de 15 de març de 2011, de la Conselleria d'Educació, per la qual es modifica l'autorització al centre docent estranger British School of Xàtiva de Xàtiva.
--------------------------------------------------------------------------------------------------------------------------------------------------------------------

### Dades del document

Número de DOGV
:   6498

Data del DOGV
:   08-04-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/3830


Data del document
:   15-03-2011

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 15 de març de 2011, de la Conselleria d'Educació, per la qual es modifica l'autorització al centre docent estranger British School of Xàtiva de Xàtiva. [2011/3830]  
L'expedient ha sigut iniciat a instància del representant de l'entitat titular del centre docent amb sistema educatiu estranger a Espanya British School of Xàtiva, amb número de codi 55795573, de Xàtiva, per la qual sol·licita l'autorització plena per a impartir ensenyances des del curs Nursery (2-3 anys d'edat) al curs Year 3 (7-8 anys d'edat) per a 450 escolars i autorització temporal des del curs Year 4 (8-9 anys) al curs Year 7 (11-12 anys) per a un nombre d'alumnat equivalent a 225.  
Per la Resolució de la Conselleria d'Educació de 12 de març de 2010 (DOCV de 23.04.2010), s'acorda l'autorització temporal des del curs Nursery (2-3 anys d'edat) fins al curs Year 3 (7-8 anys d'edat), amb capacitat per a 250 escolars, per a alumnat espanyol i estranger.  
  
La titularitat del centre presenta certificats de data 5 de juliol de 2010, expedits per la representació diplomàtica britànica acreditada a Espanya, British Council, en els quals se certifica que, d'acord amb l'informe de la seua inspecció educativa, este centre reunix els requisits de l'article 14 del Reial Decret 806/1993, de 28 de maig de 1993, per a una autorització plena des del curs de Nursery fins al curs Year 3, per a 450 escolars, del currículum nacional d'Anglaterra i País de Gal·les, i per a una autorització temporal des del curs de Year 4 fins al curs Year 7, per a un màxim de 225 escolars, vàlida fins al 30 de juny de 2012.  
  
L'expedient ha sigut tramitat per la Direcció Territorial d'Educació, i inclou informes favorables de la Unitat Tècnica, respecte a les construccions, i de la Inspecció Educativa, en allò que es referix al professorat i titulacions respectives.  
Vistos la Llei Orgànica 8/1985, de 3 de juliol (BOE núm.159, de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 806/1993, de 28 de maig (BOE de 23.06.1993), sobre règim de centres estrangers a Espanya, i la resta de legislació que resulta aplicable.  
Vista la proposta del director general d'Ordenació i Centres Docents de data 15 de març de 2011 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, i en virtut de la delegació establida en la Resolució de 22 de juny de 2010, resolc:  
  
  
Primer  
Modificar l'autorització al centre següent, en els termes i condicions que a continuació s'especifiquen:  
Denominació genèrica del centre: centre privat estranger.  
Denominació específica del centre: British School of Xàtiva.  
Titular: British School of Xàtiva, Societat Limitada.  
Domicili: ronda Nord, cantó Pont Beata Inés, s/n.  
Localitat: 46123 Xàtiva.  
Província: València.  
Codi: 48285921.  
El centre queda configurat de la manera següent:  
Currículum nacional d'Anglaterra i País de Gal·les.  
Autorització plena des del curs de Nursery (2-3 anys d'edat) fins al curs de Year 3 (7-8 anys d'edat), amb una capacitat per a 450 escolars.  
  
Autorització temporal des del curs de Year 4 (8-9 anys d'edat) fins al curs de Year 7 (11-12 anys d'edat), amb una capacitat per a 225 escolars, amb validesa fins al 30 de juny de 2012.  
Alumnat autoritzat: espanyol i estranger.  
  
Segon  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article 8 del Reial Decret 806/1993.  
  
Tercer  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes el dia que es publique en Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE núm. 285, de 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE núm.167, de 14.07.1998), el present acte posa fi a la via administrativa, podent ser objecte de recurs potestativament en reposició o bé es podrà plantejar de forma directa el recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Comunitat Valenciana.  
  
València, 15 de març de 2011.- El conseller d'Educació, p. d. (R 22.06.2010, DOCV núm. 6301, de 01.07.2010), la secretària autonòmica d'Educació: Concepción Gómez Ocaña.